**Danes teden: NEDELJA SVETE DRUŽINE, 27. december 2020**

**Godovi:**

|  |  |  |
| --- | --- | --- |
| Ponedeljek Torek Sreda ČetrtekPetek  Sobota Nedelja  |  28.12.  29.12.  30.12. 31.12.1.1. 2.1. 3.1. | SVETI NEDOLŽNI OTROCI, mučenci, praznik;sv. TOMAŽ BECKETT, škof in mučenec; FELIKS I., papež;SILVESTER, papež; DRUGI SVETI VEČER;MARIJA, SVETA BOŽJA MATI, slovesni praznik; NOVO LETO, Dan miru; začetek meseca verskega tiska;sv. BAZILIJ in GREGOR NACIANŠKI, škof in učitelj; PRESVETO JEZUSOVO IME. |

**Danes teden: 2. NEDELJA PO BOŽIČU**

V ponedeljek obhajamo god svetih nedolžnih otrok, mučencev. Prerok Jeremija pesniško opiše agonijo Judov, ki so jih odpeljali v babilonsko ujetništvo: »Rahela objokuje svoje otroke, ne da se potolažiti zaradi otrok, ker jih ni več«(31,15). Rahela, žena očaka Jakoba je objokovala izgnanstvo ljudstva njenega rodu. Po Kristusovem prihodu na svet se je pokazalo, da je Jeremijeva pesem preroška. Ko je kralj Herod zvedel za novorojenega »judovskega kralja«, se ga je namenil umoriti. Jezus je moral z Marijo in Jožefom v izgnanstvo. V svojem besu je Herod ukazal pokončati vse judovske dečke iz Betlehema, mlajše od dveh let. Njihove matere so objokovale svoje otroke, umorjene namesto Kristusa. A večno življenje slavi zmago nad zlom. Sveti nedolžni otroci živijo kot zmagovalci v nebesih.

**V četrtek je zadnji dan koledarskega leta in drugi sveti večer. Bogu se bomo zahvalili za preteklo leto in prosili blagoslova še za naprej. Po stari krščanski navadi pokropite in pokadite svoje domove in molite rožne vence.**

**Novo leto pričenjamo s praznikom Marije, svete Božje Matere. Ta dan je tudi Dan miru, ki ga obhajamo po vsem svetu.**

**Svete maše:**

**NEDELJA SVETE DRUŽINE 27.12. ob 9 h + Žust in Krvina, Vrh**

**NOVO LETO 01.01. ob 10 h za zdravje v Novem letu**

**SOBOTA 02.01. ob + Šubic, Istenič**

**NEDELJA 03.01. ob 9 h + Franc Arhar, Bokalovi**